У мінулы аўторак у Пагосцкім сельскім Доме культуры былі вызначаны чарговыя, апошнія фіналісты раённага конкурсу маладых сямейных пар. Адбылося гэта ў надзвычай цёплай сямейнай атмасферы, дзе гледачам было цікава і займальна да самай апошняй хвіліны мерапрыемства, а канкурсантам — камфортна і ўтульна. Нездарма ж яшчэ да пачатку конкурсу ў зале сельскага клуба было не праціснуцца: сюды “пахварэць” за сваіх прыйшлі цэлымі сем’ямі, з дзецьмі, сваякамі, суседзямі. Прыйшлі не з пустымі рукамі, а з кветкамі, паветранымі шарыкамі і нават спецыяльнымі плакатамі ў падтрымку сваіх удзельнікаў.